CELEX: 32015R0588
Language: da
Date: 2015-04-14 00:00:00
Title: Kommissionens gennemførelsesforordning (EU) 2015/588 af 14. april 2015 om ændring af gennemførelsesforordning (EU) nr. 470/2014 om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina

15.4.2015   
            
            
               DA
            
            
               Den Europæiske Unions Tidende
            
            
               L 98/6
            
         KOMMISSIONENS GENNEMFØRELSESFORORDNING (EU) 2015/588
   af 14. april 2015
   om ændring af gennemførelsesforordning (EU) nr. 470/2014 om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 9, stk. 4, og artikel 14, stk. 1, og
   ud fra følgende betragtninger:
   
               (1)
            
            
               Den 13. maj 2014 vedtog Kommissionen gennemførelsesforordning (EU) nr. 470/2014 (2) (»forordningen om den endelige antidumpingtold«) og gennemførelsesforordning (EU) nr. 471/2014 (3) (»forordningen om den endelige udligningstold«).
            
         
               (2)
            
            
               I forordningen om den endelige antidumpingtold blev dumpingmargenen for samarbejdsvillige virksomheder, der ikke blev udtaget til stikprøven, fastlagt til 84,7 % (4). Skadestærsklen for disse virksomheder blev fastlagt til 36,5 % (5).
            
         
               (3)
            
            
               Tre af disse virksomheder samarbejdede ikke i forbindelse med den parallelle antisubsidieundersøgelse, og deres endelige antisubsidietold blev derfor fastlagt til 17,1 % (6). Der er tale om følgende virksomheder:
               
                           —
                        
                        
                           Henan Ancai Hi-Tech Co., Ltd.
                        
                     
                           —
                        
                        
                           Henan Succeed Photovoltaic Materials Corporation
                        
                     
                           —
                        
                        
                           Zibo Jinxing Glass Co. Ltd.
                        
                     
         
               (4)
            
            
               I parallelle undersøgelser, hvor subsidiemargenerne er lavere end skadestærsklen, bør den endelige antisubsidietold, jf. betragtning 167 i forordningen om den endelige antidumpingtold, indføres på samme niveau som den fastlagte subsidiemargen, og den endelige antidumpingtold bør indføres op til den relevante skadestærskel.
            
         
               (5)
            
            
               På dette grundlag fastlægges niveauet for antidumpingtolden og antisubsidietolden for de tre virksomheder, der samarbejdede i forbindelse med antidumpingundersøgelsen men ikke i den parallelle antisubsidieundersøgelse, til følgende:
               
                           Virksomhed
                        
                        
                           Subsidiemargen
                        
                        
                           Dumpingmargen
                        
                        
                           Skadestærskel
                        
                        
                           Udligningstold (antisubsidie)
                        
                        
                           Antidumpingtold
                        
                     
                           Andre virksomheder, som samarbejdede i forbindelse med antidumpingundersøgelse men ikke i den parallelle antisubsidieundersøgelse
                        
                        
                           17,1 %
                        
                        
                           84,7 %
                        
                        
                           36,5 %
                        
                        
                           17,1 %
                        
                        
                           19,4 %
                        
                     
         
               (6)
            
            
               Heraf følger, at oplysningerne om de tre virksomheder, jf. foregående betragtning også bør fremgå af betragtning 167 i forordningen om den endelige antidumpingtold.
            
         
               (7)
            
            
               Artikel 1, stk. 2, i samme forordning bør ændres tilsvarende.
            
         
               (8)
            
            
               Hvis de toldbeløb, der er betalt eller bogført i henhold til forordningens artikel 1, stk. 2, overstiger den told, der skal betales i henhold til nærværende forordning, bør der tilbagebetales eller udlignes. Samme bestemmelser finder anvendelse for den midlertidige told, som er blevet endeligt opkrævet i henhold samme forordnings artikel 2.
            
         
               (9)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —
            
         VEDTAGET DENNE FORORDNING:
   Artikel 1
   Tabellen i artikel 1, stk. 2, i gennemførelsesforordning (EU) nr. 470/2014, affattes således:
   
      
                  »Virksomhed
               
               
                  Antidumpingtold
               
               
                  Taric-tillægskode
               
            
                  Xinyi PV Products (Anhui) Holdings Ltd
               
               
                  36,1 %
               
               
                  B943
               
            
                  Zhejiang Hehe Photovoltaic Glass Technology Co., Ltd
               
               
                  9,1 %
               
               
                  B944
               
            
                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
               
               
                  29,3 %
               
               
                  B945
               
            
                  Henan Yuhua New Material Co., Ltd
               
               
                  0,4 %
               
               
                  B946
               
            
                  Andre samarbejdsvillige virksomheder, som er opført i bilag I, men som ikke er opført i bilag I til Kommissionens gennemførelsesforordning (EU) nr. 471/2014 (7).
               
               
                  19,4 %
               
               
                   
               
            
                  Andre samarbejdsvillige virksomheder, der er anført i bilag I
               
               
                  24,1 %
               
               
                   
               
            
                  Alle andre virksomheder
               
               
                  25,0 %
               
               
                  B999
               
            
   Artikel 2
   1.   De toldbeløb, der er betalt eller bogført i henhold til artikel 1 eller artikel 2 i gennemførelsesforordning (EU) nr. 470/2014, der overstiger den told, som er fastsat ud fra artikel 1 i nærværende forordning, tilbagebetales eller udlignes.
   2.   Anmodninger om godtgørelse og fritagelse indgives til de nationale toldmyndigheder i overensstemmelse med gældende toldbestemmelser inden for den frist, der er fastlagt i artikel 236, stk. 2, i Rådets forordning (EØF) nr. 2913/92 (8).
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes med tilbagevirkende kraft fra den 15. maj 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  Kommissionens gennemførelsesforordning (EU) nr. 470/2014 af 13. maj 2014 om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina (EUT L 142 af 14.5.2014, s. 1).
   
      (3)  Kommissionens gennemførelsesforordning (EU) nr. 471/2014 af 13. maj 2014 om indførelse af en endelig udligningstold på importen af solcelleglas med oprindelse i Folkerepublikken Kina (EUT L 142 af 14.5.2014, s. 23).
   
      (4)  Jf. betragtning 60 og 167 i forordningen om den endelige antidumpingtold.
   
      (5)  Jf. betragtning 167 i forordningen om den endelige antidumpingtold.
   
      (6)  Jf. artikel 1 i forordningen om den endelige udligningstold.
   
      (7)  Kommissionens gennemførelsesforordning (EU) nr. 471/2014 af 13. maj 2014 om indførelse af en endelig udligningstold på importen af solcelleglas med oprindelse i Folkerepublikken Kina (EUT L 142 af 14.5.2014, s. 23).«
   
      (8)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).